**Najčešće postavljana pitanja (Frequently Asked Questions – FAQ)**

Šta je Erasmus +?

Erasmus+ je program za saradnju Evropske unije u oblasti obrazovanja, mladih i sporta.

**Tri ključne aktivnosti Erasmus + programa** su:

    1.  **Ključna aktivnost 1**: Međunarodna kreditna mobilnost (projekti razmjene studenata i nastavnog osoblja ustanova visokog obrazovanja)

    2.  **Ključna aktivnost 2**: Projekti institucionalne saradnje za inovativnost i razmjenu dobrih praksi

    3.  **Ključna aktivnost 3**: Projekti za podrsku reformi obrazovnih politika

Program takođe uključuje i **dvije posebne cjeline**:

[■ Jean Monnet](http://eacea.ec.europa.eu/erasmus-plus/actions/jean-monnet_en)

        ■ Sport

Šta je međunarodna mobilnost?

*Međunarodna mobilnos*t je boravak studenta u inostranstvu sa ciljem ostvarivanja aktivnosti određenih u programu međunarodne mobilnosti.

*Program međunarodne mobilnosti* je program u okviru kojeg se ostvaruje međunarodna mobilnost studenata u svrhu učenja i usavršavanja.

Erasmus+ program u okviru akcije Međunarodna kreditna mobilnost omogućava stipendiran boravak i studiranje na nekoj od ustanova visokog obrazovanja iz programskih zemalja u okviru studentske razmjene na svim nivoima studija (osnovne, master, doktorske) ili boravak nastavnog ili administrativnog osoblja zaposlenog na ustanovi visokog obrazovanja u Crnoj Gori.

Kako funkcioniše međunarodna kreditna mobilnost?

*Međunarodna kreditna mobilnost* funkcioniše na osnovu institucionalnih sporazuma. Institucionalni sporazumi su ugovori, projekti i programi o međunarodnoj saradnji koje zaključuje ili u kojima učestvuje Univerzitet ili organizaciona jedinica sa jedne strane, i partnerska institucija sa druge strane. Institucionalnim sporazumom se regulišu međusobna prava i obaveze institucija visokog obrazovanja u pogledu obezbjeđivanja uslova za studiranje i boravak odlaznog i dolaznog studenta kao što su: troškovi i način smještaja i ishrane, zdravstvenog osiguranja i drugih troškova koje student može imati tokom svog boravka.

Koliko traje period mobilnosti u okviru Erasmus+ kreditne mobilnosti?

Za studente, ova mobilnost podrazumijeva boravak i studiranje u trajanju od jednog ili dva semestra, u okviru kojeg se slušaju predavanja i polažu ispiti koji će biti priznati po povratku na matičnu ustanovu u Crnoj Gori. Odlazni student može u toku istog ciklusa studija više puta učestvovati u različitim programima mobilnosti, u skladu sa pravilima odgovarajućeg sporazuma, s tim da ukupno trajanje mobilnosti ne može biti duže od polovine trajanja studijskog programa koji je upisao.

Za nastavno i administrativno osoblje boravci su kraći (od pet dana do dva mjeseca), a njihova svrha je učestvovanje u nastavi, realizacija predavačkih aktivnosti ili profesionalno usavršavanje.

Ove stipendije podrazumijevaju automatski pokrivene sve troškove školarine, obezbjeđuju iznose za plaćanje putnih troškova, a često podrazumijevaju i pokriveno zdravsteno osiguranje. Stipendija takođe podrazumijeva i iznos koji je namijenjen za pokrivanje troškova života.

Ko su odlazni, a ko dolazni studenti?

Odlazni student je student Univerziteta koji ostvaruje dio obaveza iz studijskog programa ili obavlja stručnu praksu u instituciji domaćinu, a nakon završetka tog perioda nastavlja studije na Univerzitetu.

*Dolazni student* je student koji dio obaveza iz studijskog programa ili stručnu praksu obavlja na Univerzitetu kao instituciji domaćinu.

Šta je Ugovor o studiranju (Learning Agreement)?

*Ugovor o studiranju (učenju) (Learning Agreemen*t) je ugovor kojim se za pojedinog studenta ugovara program studiranja tokom perioda mobilnosti. Ugovor o studiranju (učenju) se može zaključiti na osnovu institucionalnog sporazuma ili nezavisno od njega. Za svaki period mobilnosti studenta, u kojem učestvuje u obrazovnom procesu na instituciji domaćinu, obavezno je na Univerzitetu, prije perioda mobilnosti, pripremiti ugovor o studiranju (učenju).

Ugovor o studiranju (učenju), može se mijenjati samo uz saglasnost svih potpisnika, a izmjene i dopune moraju biti u pisanom obliku, registrovane **najkasnije osam nedjelja** nakon dolaska studenta u instituciju domaćina.

Svi predmeti navedeni u konačnoj verziji Ugovora o učenju (Learning Agreement) moraju biti navedeni i u Prepisu ocjena (Transcript of Records), bez obzira da li su svi predmeti na univerzitetu domaćinu položeni ili ne (Ukoliko student nije položio predmet, u Prepisu ocjena treba da bude naveden sa naznakom da nije položen,  a nikako da bude izostavljen).

Šta je Ugovor o stručnoj praksi (Traineeship Agreement)?

*Ugovor o stručnoj praksi (Traineeship Agreement)* je ugovor kojim se za pojedinog studenta ugovara program stručne prakse u instituciji domaćinu i ustanovi ili kompaniji u kojoj se praksa realizuje. Ugovor o stručnoj praksi se može zaključiti na osnovu institucionalnog sporazuma ili nezavisno od njega.

Šta je Prepis ocjena?

Prepis ocjena je isprava kojom institucija visokog obrazovanja daje detaljne podatke

o ostvarenom programu i postignutim rezultatima studenta (iskazanom putem ECTS

kredita ili drugog načina bodovanja za svaki predmet, kao i ocjenom u odgovarajućem

sistemu ocjenjivanja na instituciji domaćinu). Prepis ocjena mora biti izdat kao službeni

dokument i na engleskom jeziku.

Uslovi za prijavu

Neophodno je da kandidat bude upisan na ustanovi visokog obrazovanja koja ima potpisan sporazum sa ustanovom visokog obrazovanja iz Erasmus+ programske zemlje na kojoj će se mobilnost realizovati. Uz to, neophodno je da je student završio prvu godinu osnovnih studija prije prijavljivanja. Svi ostali uslovi definišu se samim konkursom koji objavljuju ustanove visokog obrazovanja i putem kojeg se studenti prijavljuju za mobilnost.

Na kojim ustanovama visokog obrazovanja se može realizovati Erasmus+ mobilnost?

Mobilnost u okviru Erasmus+ programa realizuje se isključivo na onim ustanovama visokog obrazovanja sa kojima matična ustanova visokog obrazovanja studenta u Crnoj Gori ima potpisan institucionalni ugovor. Spisak ovih institucija najbolje je provjeriti sa osobom zaduženom za međunarodnu saradnju matičnog fakulteta studenta ili u Kancelariji za međunarodnu saradnju matičnog univerziteta.

Kako se prijaviti za konkurse za mobilnosti u okviru Erasmus+ programa?

Konkursi za prijavu za mobilnosti u okviru Erasmus+ programa objavljuju se na sajtu UDG (<https://www.udg.edu.me/obavjestenja/stipendija-za-studijski-boravak-posredstvom-erasmus--programa-1718> ) i sajtovima fakulteta.

Dokumentaciju (**SVE U JEDNOM PDF FAJLU**) je potrebno dostaviti prodekanu za međunarodnu saradnju/prodekanu u čijoj je nadležnosti međunarodna mobilnost matičnog fakulteta.

Matični fakultet sačinjava rang listu nominovanih kandidata i dostavlja Kancelariji za međunarodnu saradnju. Finalnu odluku o izboru kandidata donosi Univerzitet za koji se student prijavio. Nakon završenog procesa selekcije, kandidat se prijavljuje univerzitetu domaćinu putem aplikacionog formulara koji će im biti naknadno dostupan.

Konkursni rokovi

Uslovi i rokovi za učestvovanje u mobilnosti propisuju se sporazumom. Na internet stranici Univerziteta objavljuju se uslovi i rokovi za konkurisanje, po različitim programima mobilnosti.

Studenti sa invaliditetom imaju prednost na konkursima programa mobilnosti.

Svaki konkurs za Erasmus+ mobilnost definiše i konkursni rok u kojem je neophodno predati naznačenu dokumentaciju. Konkursi se uglavnom raspisuju jedan semestar ili jednu školsku godinu prije nego što će se mobilnost realizovati, pa je preporučljivo na vrijeme planirati i pratiti informacije na sajtovima ustanova visokog obrazovanja.

Koja su dokumenta potrebna za prijavu studenata?

**Dokumentacija za prijavu potrebna studentima osnovnih i magistarskih studija**

1. Uvjerenje o prosječnoj ocjeni prevedeno na engleski jezik
2. Kopija posljednje diplome (ukoliko je ima)
3. Potvrdu o studiranju u cilju evidencije redovnosti studija prevedenu na engleski jezik
4. Dokaz o znanju engleskog jezika
5. CV u Europass formatu i motivaciono pismo na engleskom jeziku
6. Dokumentovane vannastavne aktivnosti (ukoliko ih ima): međunarodni studentski skupovi, aktivnosti studentskih organizacija, stručna usavršavanja, pohađanje ljetnjih škola, volontiranje...
7. Kopija pasoša
8. Izjava o dosadašnjem učešću u programima mobilnosti (da li je student učestvovao, koliko puta u toku trenutnog nivoa studija i u kojim programima)
9. Ukoliko je je kandidat student sa invaliditetom, dostaviti potvrdu ili naglasiti prodekanu

*Prije odlaska na mobilnost studenti moraju imati Ugovor o učenju sastavljen u saradnji sa prodekanom za međunarodnu saradnju odnosno nastavu i potpisan od strane istog.*

**Studenti doktorskih studija**

1. Dokaz o prijavljenoj temi doktorske disertacije
2. Plan istraživanja preveden na engleski jezik
3. CV u Europass formatu i preporuku mentora na engleskom jeziku
4. Motivaciono pismo
5. Prepis ocjena preveden na engleski jezik
6. Kopija posljednje diplome sa studija
7. Dokumentovane vannastavne aktivnosti (ukoliko ih ima): međunarodni studentski skupovi, aktivnosti studentskih organizacija, stručna usavršavanja, pohađanje ljetnjih škola, volontiranje...
8. Dokaz o znanju jezika
9. Kopija pasoša
10. Ukoliko je je kandidat student sa invaliditetom, dostaviti potvrdu ili naglasiti prodekanu
11. Izjava o dosadašnjem učešću u programima mobilnosti (da li je student učestvovao, koliko puta u toku trenutnog nivoa studija i u kojim programima)

Koja su dokumenta potrebna za prijavu osoblja?

**Akademsko osoblje - Mobilnost u svrhu držanja nastave (Teaching mobility -STA) i mobilnost u svrhu stručnog usavršavanja (Training mobility - STT)**

1. Plan rada (Mobility agreement) sa jasno razrađenim planom aktivnosti, potpisanim od strane kandidata i dekana, uz predloženi termin boravka. Obrazac plana rada je dostupan na linku: https://bit.ly/2GjJC9v
2. CV (u Europass formatu) sa listom publikacija
3. Motivaciono pismo u kome je potrebno navesti i:

* Da li je kandidat prethodno koristio Erasmus+ mobilnost
* Korist za budući rad u ustanovi
* Način i oblik diseminacije iskustva po povratku na matičnu ustanovu

1. Za mobilnost koja podrazumijeva usavršavanje obavezno je poznavanje engleskog jezika na najmanje B2 nivou ili poznavanje jezika države u koju kandidat odlazi na najmanje B1 nivou; Za mobilnost koja podrazumijeva držanje nastave obavezno je poznavanje engleskog jezika na najmanje C1 nivou ili poznavanje jezika države u koju kandidat odlazi na najmanje B2 nivou.

**Administrativno osoblje - Mobilnost u svrhu usavršavanja (Training mobility - STT)**

1. Plan rada (Mobility agreement) sa jasno razrađenim planom aktivnosti, potpisanim od strane kandidata i dekana, uz predloženi termin boravka. Obrazac plana rada je dostupan na linku: https://bit.ly/2GjJC9v
2. CV (u Europass formatu)
3. Motivaciono pismo u kome je potrebno navesti i:

* Da li je kandidat prethodno koristio Erasmus+ mobilnost
* Korist za budući rad u ustanovi
* Način i oblik diseminacije iskustva po povratku na matičnu ustanovu

1. Za mobilnost koja podrazumijeva usavršavanje obavezno je poznavanje engleskog jezika na najmanje B2 nivou ili poznavanje jezika države u koju kandidat odlazi na najmanje B1 nivou.

**Ko potpisuje ugovore o držanju nastave, ugovor o stručnom usavršavanju i ugovor o istraživanju?**

Ugovor o držanju nastave, ugovor o stručnom usavršavanju i ugovor o istraživanjupotpisuju pojedinac koji učestvuje u mobilnosti, nadležno lice ispred institucije domaćina, i rektor sa zaposlenima u Rektoratu, odnosno dekan sa zaposlenima na organizacionim jedinicama.

Ugovor o držanju nastave, ugovor o stručnom usavršavanju, i ugovor o istraživanju mogu se mijenjati samo uz saglasnost svih potpisnika, a izmjene i dopune moraju biti u pisanom obliku.

Odluku o držanju nastave, odluku o stručnom usavršavanju i odluku o istraživanju donosi nadležno lice ispred institucije domaćina.